**„Predoktori Ösztöndíj”**

**pályázat meghirdetése**

**Cél:**

**A régi, három éves orvosi, fogorvosi, gyógyszerész és egészségtudományi doktori képzés során 2018. augusztus 31-ig abszolutóriumot szerző, doktori értekezésén még dolgozó, már eddig jelentős eredményt felmutató PhD hallgatók kutatómunkájának támogatása és PhD-fokozatszerzésének elősegítése kiválósági alapon az** **EFOP-3.6.3-VEKOP-16-2017-00009** azonosítószámú projekttámogatás segítségével.

**Pályázhatnak:**

A Semmelweis Egyetem Doktori Iskola azon III. éves hallgatói, akik

* a régi rendszerű doktori képzés III. évét 2018. augusztus 31-én fejezik be,
* a PhD támogatás folyósítás 36 hónapos periódusának lejártáig doktori értekezésüket nem készítették el,
* főállással nem rendelkeznek,
* tanulmányaik ideje alatt kiemelkedő eredményt értek el,
* vállalják, hogy értekezésüket 24 hónapon belül elkészítik.

**A támogatás módja:**

* az értekezés Doktori Iskolába történő benyújtásáig, de maximum 12 hónapig **havi 180.000 Ft** „**Predoktori Ösztöndíj”**
* a PhD fokozatszerzéskor **400.000 Ft „Egyszeri PhD Fokozatszerzési Ösztöndíj”** (részleteket l. lejjebb)
* a teljes ösztöndíjas időszakban (maximum 1 évig) **havi 65.000 Ft dologi kutatási támogatás**

**A támogatás feltétele:**

* **kiemelkedő tudományos tevékenység**

**A Predoktori ösztöndíjasokkal szemben támasztott elvárások:**

* a **Predoktori Ösztöndíj megkezdését (2018. szeptember 1.) követően 24 hónapon belül**:
  + legkésőbb 2019. június 30-ig jelentkezik a fokozatszerzési eljárás megindítására
  + a PhD fokozatszerzés feltételeinek teljesítése (l. Doktori Szabályzat)
  + a doktori értekezés munkahelyi védésének lebonyolítása
  + a doktori értekezés benyújtása a Doktori Iskolához
  + ha az értekezés 12 hónapon belül (legkésőbb 2019. augusztus 31-ig) kerül benyújtásra a Doktori Iskolához, akkor a predoktori ösztöndíjas **400.000 Ft „Egyszeri PhD Fokozatszerzési Ösztöndíj”** támogatásban részesül, amennyiben a képzési idő alatt nem történt halasztás
* a támogatási feltételeket és azok nem teljesülése esetén a támogatás kutatóhely által történő visszafizetési kötelezettségét rögzítő **tanulmányi szerződés** megkötése a Semmelweis Egyetemmel

Kötelezettséget vállal továbbá arra, hogy a „Predoktori Ösztöndíj” támogatás eredményeként megjelenő tudományos közleményeken a Projekt azonosítószámát (EFOP-3.6.3-VEKOP-16-2017-00009) feltünteti.

**A pályázónak az alábbi dokumentumokat kell benyújtania:**

* kitöltött pályázati űrlap (honlapról letölthető: phd.semmmelweis.hu)
* tudományági doktori iskola vezetőjének és a programvezetőnek részletesen indokolt javaslata – a témavezető véleménye alapján,
* a témavezető nyilatkozata a kutatási feltételek biztosításáról, valamint a 24 hónap határidő betarthatóságáról,
* előadások, publikációk és közlésre elfogadott cikkek jegyzéke MTMT-ből
* a támogatási időszakra vonatkozó munkaterv
* nyilatkozat arról, hogy nincs heti 20 órát meghaladó munkaviszonya

Amennyiben a munkaviszonyában változás történt, azt haladéktalanul közli a Doktori Iskolával!

**Az MTMT-ből kinyomtatott jegyzékhez kérjük hozzáírni az IF számokat, majd ezt követően a Központi Könyvtárral kell leigazoltatni a dokumentumot!**

**A pályázat benyújtásának módja:**

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai úton eljuttatni.**

**A pályázati adatlap a Doktori Iskola honlapjáról tölthető le.**

**A pályázatok postai feladásának határideje: 2018. augusztus 10.**

**A támogatás forrása:**

**„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás

|  |  |
| --- | --- |
|  | C:\Users\Gerlasz\Documents\EFOP_3_6_3_VEKOP_16\Arculat_KTK\Szechenyi2020sablonok\1_Kotelezo_alkotoelemek\Kedvezmenyezetti_infoblokk\felso_valtozat\jpg\infoblokk_kedv_final_felso_cmyk_ESZA.jpg |